ช่วงเดือนกันยายนกับเดือนตุลาคมไม่เป็นประจำเดือนไปหาเขาบอกผนังมดลูกหนา มดลูกปกติเขาเลยให้ยามากินเดือนพฤศจิกายนเป็นประจำเดือน แต่เดือนธันวาคมไม่เป็นค่ะจนถึงปัจจุบันเดือนมกราคมก็ยังไม่มาแบบนี้จะเป็นโรคอะไรไหมคะ😭
สวัสดีค่ะ หากประจำเดือนไม่มา แต่ได้ไปพบแพทย์แล้ว ก็แสดงว่าไม่ได้เกิดจากการตั้งครรภ์ และหากแพทย์วินิจฉัยว่าเกิดจากผนังโพรงมดลูกหนา และเมื่อให้ยาปรับฮอร์โมนมาทาน แล้วมีประจำเดือนมา ก็ถือว่าตอบสนองกับยาอยู่ทั้งนี้ การที่ประจำเดือนไม่มานานหลายเดือน อาจเกิดจากสาเหตุ เช่น- โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้- การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป- มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำซึ่งสาเหตุเหล่านี้ อาจทำให้ประจำเดือนไม่มานานหลายเดือนได้ และเมื่อประจำเดือนไม่มานานหลายเดือน ก็ส่งผลให้เยื่อบุโพรงมดลูก (หรือผนังโพรงมดลูก) หนาตามมาได้ค่ะดังนั้น หากไม่ได้ทานยาอีก แล้วประจำเดือนยังคงไม่มาอีก แนะนำควรกลับไปพบแพทย์ เพื่อหาต้นเหตุที่ทำให้เกิดภาวะเยื่อบุโพรงมดลูกหนาต่อไปค่ะ